Бумеранг (колавая платформа)

Уніфікаваная баявая платформа «Бумеранг» — сярэдняя колавая ўніфікаваная баявая платформа, распрацаваная ТАА «Военно-промышленная компания».

 Гісторыя 
Упершыню баявая машына была прадстаўлена на закрытым паказе на выставе Russia Arms EXPO ў 2013 годзе. Была адкрыта прадстаўлена шырокай публіцы на рэпетыцыі парада Перамогі ў 2015 годзе.

Першыя пастаўкі доследных узораў павінны былі пачацца ў 2019 годзе. Аднак пазней тэрміны завяршэння выпрабаванняў былі ссунутыя на канец 2021 года.

Дзяржаўныя выпрабаванні колавых БМП і БТР на платформе «Бумеранг» фактычна пачаліся толькі ў красавіку 2023 года.

 Апісанне 
Платформа «Бумеранг» дазваляе стварыць на сваёй базе бронетранспарцёр, колавую баявую машыну пяхоты, баявую машыну з цяжкім узбраеннем і іншыя. 

Бронетранспарцёр на аснове УБП «Бумеранг» прызначаны для транспарціроўкі і падтрымкі агнём мотастралковага аддзялення, можа самастойна пераадольваць водныя перашкоды.

Пры стварэнні платформы распрацоўшчыкі выкарыстоўвалі шматслаёвае браніраванне з утрыманнем керамікі. Гэты від абароны ў шмат разоў больш эфектыўны, чым гамагенная абарона.

Рухавік размешчаны ў пярэдняй частцы машыны. Платформа можа быць абсталявана рознымі дыстанцыйна-кіраванымі баявымі модулямі.

Для павышэння праходнасці на бронемашыне ўстаноўлена лябёдка з цягавым высілкам 10 тон.

У выпадку пашкоджанняў платформа здольная самастойна пакінуць небяспечнае месца пры поўным адрыве двух колаў або працягнуць рух пры прастрэле шын.

 Крыніцы 

 Спасылкі 
 Броня нового поколения для бригад нового типа
 БТР «Бумеранг» — прорыв российского производства с сайта warbook.club

Катэгорыя:Бронетранспарцёры
Катэгорыя:Баявыя машыны пяхоты
Катэгорыя:Бранятэхніка Расіі